Jabarkan Meurunoe dari Ali Hasjmy dalam bahasa aceh

Government Inlandsche School Montasik, saboh sikula saban tingkat ngon Sikula Dasar (SD)

Madrasah Thawalib di Padang Panjang, nibak tingkat neubeuët tsanawiyah (teungoh tingkat phôn) meunan cit tingkat ‘aliyah (teungoh tingkat ateueh).

Al-Jami‘ah al-Qism Adabul Lughah wa Tarikh al-Islamiyah (Sikula Manyang Islam, Jurusan Sastra ngon Teumadôn Islam) di Padang.

Fakultas Hukôm Universitas Islam Sumatra Utara, Medan.

Le that buët seureuta pangkat nyang tom neumat lé Ali Hasjmi lam hudép gobnyan. Nibak la'én nakeuh bak thôn 1975 gobnyan ka geuangkèe seubagoë gurèe rayeuk (Prof) lam èleumèe dakwah lé IAIN Ar-Raniry, Banda Acèh. Seugohlom nyan gobnyan na tom jeuët keu gubernur Acèh periode 1957-1964, dudoë nibak nyan jeuët keu gubernur geupeubantu meuntroë lam nanggroë Jakarta periode 1964-1968. Na cit gobnyan neumat buet seubagoë Keutuha Majeulih Ulama Acèh, Rektor Institut Agama Islam Negeri Jami'ah Ar Raniry, Darussalam, Banda Acèh. Ngon na cit pangkat-pangkat nyang la'én di Jawatan Sosial Acèh, Sumatera Utara ngon Jakarta antara thôn 1946 sampoë ngon thôn 1957.

Nibak buleuën Sikureuëng thôn 1953 sampoë buleuën Limöng thôn 1954 gobnyan ka jidrop lé teuntra ngon peulisi Rèpublik Indônèsia ngon jitheun gobnyan di rumoh glap Medan ateuëh tudôhan rôh lam Geurakan Tgk. Daud Beureu'éh atawa Darul Islam (DI/TII).